Prydain am ddileu fisas rhai dan amheuaeth o ladd Jamal Khashoggi – Golwg360
Prydain am ddileu fisas rhai dan amheuaeth o ladd Jamal Khashoggi
Disgwyl i Theresa May a'r Brenin Salman o Saudi Arabia drafod y sefyllfa
Mae Theresa May wedi cyhoeddi na fydd unrhyw un sydd wedi'i amau o ladd y newyddiadurwr Jamal Khashoggi yn cael mynediad i wledydd Prydain.
Cafodd y newyddiadurwr, oedd yn gweithio i'r Washington Post, ei ladd ar Hydref 2.
Dywedodd Prif Weinidog Prydain y byddai unrhyw un dan amheuaeth yn colli eu fisas, gan alw ar awdurdodau Saudi Arabia i gynnig esboniad llawn o sut y bu farw yn llysgenhadaeth y wlad yn Istanbul.
Dywedodd yr awdurdodau y bu farw mewn ffrwgwd, ond mae hynny wedi cael ei amau.
Yn ddiweddarach, fe ddaeth i'r amlwg fod hyd at 15 o ddynion arfog wedi ei ladd – yn eu plith roedd un o swyddogion diogelwch y Tywysog Coronog Mohammed bin Salman.
Dywedodd Theresa May yn ystod Sesiwn Holi'r Prif Weinidog heddiw (dydd Mercher, Hydref 24) y byddai hi'n trafod y sefyllfa â'r Brenin Salman, gan ychwanegu bod yr Ysgrifennydd Cartref, Sajid Javid yn "cymryd camau" yn erbyn unrhyw un dan amheuaeth.
Roedd Jumpei Yasuda wedi bod ar goll ers 2015
Ceidwadwyr Cymreig yn galw am beidio rhoi arian o blannu coed i gwmnïau cydwladol
Mae adroddiadau bod tir ffermio'n cael ei brynu gan gwmnïau tramor er mwyn diwallu eu hanghenion o ran allyriadau carbon a hybu pa mor wyrdd ydyn nhw